b'\n_START_ARTICLE_\nZvezda (Perm)\n_START_PARAGRAPH_\nZvezda (ven. \xd0\x97\xd0\xb2\xd0\xb5\xd0\xb7\xd0\xb4\xd0\xb0\xcc\x81, \xe2\x80\x9dT\xc3\xa4hti\xe2\x80\x9d) on Ven\xc3\xa4j\xc3\xa4ll\xc3\xa4 Permin aluepiirin p\xc3\xa4\xc3\xa4kaupungissa Permiss\xc3\xa4 ilmestyv\xc3\xa4 alueellinen sanomalehti._NEWLINE_Lehti on perustettu marraskuussa 1917. Aluksi se ilmestyi nimell\xc3\xa4 Proletarskoje znamja (\xe2\x80\x9dProletariaatin lippu\xe2\x80\x9d). Kes\xc3\xa4kuussa 1918 se sai nimen Zvezda Ven\xc3\xa4j\xc3\xa4n sosiaalidemokraattisen ty\xc3\xb6v\xc3\xa4enpuolueen ensimm\xc3\xa4isen laillisen sanomalehden kunniaksi. Neuvostoaikana lehti toimi NKP:n Permin aluekomitean \xc3\xa4\xc3\xa4nenkannattajana. Vuonna 1993 siit\xc3\xa4 tuli toimituksen julkaisema riippumaton sanomalehti._NEWLINE_Zvezda ilmestyy kolmesti viikossa A2-kokoisena ja 4\xe2\x80\x936-sivuisena. P\xc3\xa4ivitt\xc3\xa4inen painosm\xc3\xa4\xc3\xa4r\xc3\xa4 on 10\xc2\xa0000 ja perjantaisin 35\xc2\xa0000 kappaletta. P\xc3\xa4\xc3\xa4lehden lis\xc3\xa4ksi toimitus julkaisee useita liitteit\xc3\xa4 sek\xc3\xa4 viikoittaista talouslehte\xc3\xa4 Kapital-weekly.'